ai4bharat/Pralekha huggingface dataset:
ప్రధాన మంత్రి కార్యాలయం
భీతావహులు కావద్దని, అనవసర ప్రయాణాలు విరమించుకోవాలని ప్రజలకు ప్రధానమంత్రి పిలుపు
తోటి పౌరులకు నిరంతరాయంగా సేవలందిస్తున్నందుకు ఐటి వృత్తి నిపుణులకు ప్రధానమంత్రి ప్రశంసలు
కోవిడ్-19 కారణంగా భీతావహులు కావద్దని, అనవసర ప్రయాణాలు మానుకోవాలని ప్రధానమంత్రి శ్రీ నరేంద్ర మోదీ ప్రజలకు విజ్ఞప్తి చేశారు. హోమ్ క్వారంటైన్ పాటించి ఇళ్లలోనే ఉండే ప్రతీ ఒక్కరూ డాక్టర్ల సలహాలు, సూచనలు పాటించాలని ఆయన సూచించారు.
(ప్రధానమంత్రి వరుసగా ట్విట్టర్ సందేశాలు ఇస్తున్నారు. “ముందు జాగ్రత్త అంటే భీతిల్లిపోవడం కాదనే విషయం మరిచిపోకండి. ఇంట్లో ఉండడం ఒక్కటే కాదు, మీ పట్టణంలో లేదా నగరంలోనే ఉండిపోవడం. అనవసర ప్రయాణాలు మీకే కాదు, ఇతరులకు కూడా ఏమీ సహాయకారి కాదు. ఇలాంటి సమయంలో మనం చేసే ఏ చిన్న ప్రయత్నం అయినా అతి పెద్ద ప్రభావాన్ని చూపుతుంది” అని ఆయన ఉద్బోధించారు.
“డాక్టర్లు, అధికారులు ఇచ్చే సూచనలు వినాల్సిన సమయం ఇది. హోమ్ క్వారంటైన్ లో ఉండే ప్రతీ ఒక్కరూ ఆ ఆదేశాలు పాటించాలని నేను అందరినీ కోరుతున్నాను. ఇది మిమ్మల్నే కాదు, మీ స్నేహితులని, కుంటుంబాలని కూడా కాపాడుతుంది” అని ప్రధానమంత్రి అన్నారు.
తోటి పౌరులకు సేవలందించేందుకు ఐటి వృత్తినిపుణులు, ఉద్యోగులు చేస్తున్న కృషిని ప్రశంసిస్తూ కోవిడ్-19పై పోరాటంలో వారు పోషిస్తున్న అసాధారణమైన పాత్ర రాబోయే ఎన్నో సంవత్సరాలు చిరస్థాయిగా గుర్తుండిపోతుందని అన్నారు.
ఈ మేరకు ఒక ట్వీట్ చేస్తూ “వారంతా హీరోలు. కొన్ని సంవత్సరాల పాటు ప్రజల మనసుల్లో చిరస్థాయిగా నిలిచిపోయే అసాధారణ వ్యక్తులు” అని ప్రశంసించారు.
“నేను చెబుతున్నది నూటికి నూరుపాళ్లు నిజం. తోటి పౌరుల కోసం ఎంతో శ్రమతో నిరంతరాయంగా సేవలందిస్తున్న ఐటి వృత్తి నిపుణులను చూసి భారతదేశం అమితంగా గర్వపడుతుంది. కోవిడ్-19పై చేస్తున్న అతి పెద్ద పోరాటంలో ఈ ఇన్నోవేటర్లు, వృత్తినిపుణులు అతి పెద్ద పాత్ర కలిగి ఉన్నారు”. #IndiaFightsCorona
రహదారి రవాణా, హైవేల మంత్రిత్వ శాఖ
టైర్ రోలింగ్ నిరోధకత, వెట్ గ్రిప్, రోలింగ్ సౌండ్ కోసం నోటిఫికేషన్ విడుదల
కేంద్ర మోటార్ వెహికల్స్ రూల్స్ 1989లోని రూల్ 95ను సవరిస్తూ రోడ్డు రవాణా మరియు రహదారుల మంత్రిత్వ శాఖ జూన్ 28, 2022న నోటిఫికేషన్ను విడుదల చేసింది. ఆటోమోటివ్ ఇండస్ట్రీ స్టాండర్డ్ 142:2019లో నిర్వచించబడిన ప్రకారం ఇది క్లాస్ C1 , C2  మరియు C3 , కింద వచ్చే టైర్లకు రోలింగ్ రెసిస్టెన్స్, వెట్ గ్రిప్ మరియు రోలింగ్ సౌండ్ విడుదలను తప్పనిసరి చేస్తుంది. ఆటోమోటివ్ ఇండస్ట్రీ స్టాండర్డ్ పేర్కొన్న విధంగా, ఈ టైర్లు వెట్ గ్రిప్ అవసరాలు మరియు రోలింగ్ రెసిస్టెన్స్ మరియు రోలింగ్ సౌండ్ ఎమిషన్స్ యొక్క స్టేజ్ 2 పరిమితులకు అనుగుణంగా ఉండాలి. ఈ నియంత్రణతో, భారతదేశం యునైటెడ్ నేషన్స్ ఎకనామిక్ కమిషన్ ఫర్ యూరోప్ నిబంధనలకు అనుగుణంగా ఉంటుంది.
టైర్ల రోలింగ్ నిరోధకత ఇంధన సామర్థ్యంపై ప్రభావం చూపుతుంది; వెట్ గ్రిప్ పనితీరు తడి పరిస్థితులలో టైర్ల బ్రేకింగ్ పనితీరును ప్రభావితం చేస్తుంది మరియు వాహన భద్రతను ప్రోత్సహిస్తుంది. రోలింగ్ సౌండ్ ఎమిషన్ అనేది చలనంలో ఉన్న టైర్లు మరియు రహదారి ఉపరితలం మధ్య జరిగే రాపిడి నుండి వెలువడే ధ్వనికి సంబంధించినది.
Click here for gazette notification
గృహ నిర్మాణం మరియు పట్టణ వ్యవహారాల మంత్రిత్వ శాఖ
కోవిడ్-19 విజృంభిస్తున్న సమయంలో సిబ్బంది రక్షణ కోసం సమగ్ర చర్యలు తీసుకున్న - ఉత్తర డి.ఎం.సి.
ప్రతి కంటైన్మెంట్ జోన్ బయట సిబ్బందికి పి.పి.ఈ. కిట్లు అందజేయడం కోసం డాకింగ్ స్టేషన్ ఏర్పాటు.
కోవిడ్-19 మహమ్మారి వల్ల నెలకొన్న ప్రస్తుత పరీక్షా సమయంలో ఉత్తర ఢిల్లీ మునిసిపల్ కార్పొరేషన్  తన సిబ్బంది పూర్తి భద్రత, రక్షణ కోసం పలు సమగ్ర చర్యలు తీసుకుంది. నగర వ్యాప్తంగా ఏర్పాటైన కంటైన్మెంట్ జోన్లలో సేవల నిమిత్తం ఈ చర్యలు తీసుకోవడం జరిగింది.
ఉత్తర్ డి.ఎం.సి. ప్రతి కంటైన్మెంట్ జోన్ బయట ఒక డాకింగ్ స్టేషన్ను ఏర్పాటు చేసింది. పారిశుధ్యం, ఇంజనీరింగ్, ప్రజారోగ్యం వంటి ఏ శాఖకు చెందిన సిబ్బంది అయినా, ప్రతి ఒక్కరూ ఈ డాకింగ్ స్టేషన్ల నుండే తమ పని ప్రారంభించాలి. వారు ఇక్కడ తమ హాజరును నమోదు చేయగానే ఎవరికి సరిపోయే పి.పి.ఈ. కిట్ ను వారికి అందజేస్తారు.
కంటైన్మెంట్ జోన్ల లోకి ప్రవేశించే ప్రతి ఉద్యోగి పూర్తి రక్షణతో పని ప్రారంభించే విధంగా చూస్తారు. తమ పని పూర్తికాగానే, వారు తిరిగి డాకింగ్ స్టేషన్ లో తమ వివరాలు నమోదు చేయవలసి ఉంటుంది. వారు ధరించిన రక్షణ దుస్తులను, ఇతర సామగ్రిని అక్కడ వదిలివేయాలి. సిబ్బంది ఇంటికి వెళ్లే ముందు ఎవరికి వారు పూర్తిగా శుభ్ర పరచుకుకోవలసిఉంటుంది. తద్వారా వారు ఎటువంటి అంటువ్యాధిని ఇంటికి తీసుకువెళ్లకుండా ఉంటారు.
కంటైన్మెంట్ జోన్ పరిధిలో ఆహారం తీసుకోడానికి అనుమతి లేదు. అందువల్ల సిబ్బందికి వారి విధి నిర్వహణ పూర్తి అయిన అనంతరం భోజనం చేయడానికి ఒక ప్రత్యేక స్థలాన్ని కేటాయించడం జరిగింది. ఈ ప్రత్యేక స్థలంలో సామాజిక దూరం నిబంధనను తప్పనిసరిగా పాటించాలి. ప్రత్యేక రక్షణ కవచాలను ఏవిధంగా ధరించాలి ? ఏ విధంగా తిరిగి తీసివేయాలి అనే విషయంపై సిబ్బందికి ప్రత్యేక శిక్షణ కూడా అందించడం జరిగింది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
వాయు కాలుష్యాన్ని తగ్గించడానికి ప్రభుత్వం అన్ని రకాలుగా కృషిచేస్తోంది: శ్రీ ప్రకాశ్ జావడేకర్
వాయు కాలుష్యాన్ని అణచివేసి ఉపశమనం కలిగించడానికి వీలుగా సాధ్యమైన అన్నిరకాల సాంకేతిక
పరిజ్ఞానాన్ని స్వాగతిస్తూ వాటిని ప్రోత్సహిస్తాం
వాయు కాలుష్యాన్ని తగ్గించడానికి కేంద్ర ప్రభుత్వం నిరంతరం అన్ని రకాలుగా కృషి చేస్తోందని కేంద్ర పర్యావరణం, అడవులు, వాతావరణ మార్పుల శాఖ మంత్రి శ్రీ ప్రకాశ్ జావడేకర్ తెలిపారు.
దేశంలోని ఉత్తరాది రాష్ట్రాల్లో విశేషంగా జాతీయ రాజధాని ఢిల్లీలో కాలుష్యం స్థాయి చాలా ఎక్కువగా ఉండటం పట్ల ఆందోళన వ్యక్తం చేస్తూ వాయు కాలుష్యం తగ్గించడానికి ప్రభుత్వం కాలుష్య ఉత్పత్తిస్థానాలలో ప్రధానమైన పరిశ్రమలు లేక థర్మల్ విద్యుత్ కేంద్రాలు, వాహన కాలుష్యం, నిర్మాణ, కూల్చివేత వ్యర్ధాలు లేక గడ్డిదుబ్బు/కొయ్య మొదళ్ళు కాల్చడం వంటిచోట్లలోనే అణచివేయడానికి ప్రయత్నిస్తోందని మంత్రి తెలిపారు. వాయు కాలుష్యం సమస్యను అంతం చేయడానికి ప్రభుత్వం గట్టిగా కృషి చేయగలదని ఇందుకోసం అన్నిరకాల సాంకేతిక పరిజ్ఞానం వినియోగాన్ని, ప్రమేయాన్ని ప్రోత్సహించగలదని ఆయన అన్నారు.
https://fb.watch/1ARDHTaoxj/
పూణేలో ప్రజ్ టెక్నాలజీస్ సంస్థ దేశంలో మొట్టమొదటిసారిగా అభివృద్ధి చేసిన జీవద్రవ్యంతో బయోగ్యాస్ ఉత్పత్తి చేసే బాహ్య ప్రదర్శన ప్లాంటును చాక్షుష పద్ధతిలో ప్రారంభించిన తరువాత మంత్రి మాట్లాడారు. కలప కోయగా మిగిలిన కొయ్య మొదళ్ళ వంటి వాటిని తగులబెట్టడం కూడా కాలుష్యానికి హేతువవుతోందని ఇటువంటి టెక్నాలజీ సంస్థలు ఈ సమస్య తీవ్రతను తగ్గించడానికి తోడ్పడగలవనే ఆశాభావాన్ని మంత్రి వ్యక్తం చేశారు. కేంద్ర ప్రభుత్వానికి చెందిన 'పూసా'  సంస్థ మొదళ్ళను ఎరువుగా మార్చడం ఎలాగో ప్రదర్శించి చూపిందని ఇప్పుడు దానిని ఢిల్లీతో సహా ఐదు రాష్ట్రాల్లో ప్రయోగాత్మకంగా అమలు చేస్తున్నారని తెలిపారు. పంట అవశేషాలతో పనిచేయడానికి దానిని ఉపయోగించవచ్చని, చాలా చవకైనదని ఆయన అన్నారు. కొయ్య మొదళ్ళు కాల్చడం వల్ల ఏర్పడే కాలుష్యాన్ని ఎదుర్కోవడానికి భవిష్యత్తులో అనేక మార్గాలు ఉండగలవనే ఆశాభావాన్ని మంత్రి వ్యక్తం చేశారు.
ఇంధన సంపత్తిని పెంచుకునే దిశలో ఇండియా ముందుకు వెళ్తోందని మంత్రి అన్నారు. దేశంలో కాలుష్యాన్ని తగ్గించడానికి సౌర ఇంధనాన్ని , అక్షయ ఇంధనాన్ని బాగా ప్రోత్సహిస్తున్నారని చెప్తూ, పరిశుభ్రమైన ఇంధనం సరఫరా ద్వారా దేశాన్ని స్వయం సమృద్ధం  చేయడానికి అక్షయ ఇంధన వనరులను మరింత ఎక్కువగా వినియోగంలోకి తెచ్చేందుకు మనం కొత్త సాంకేతిక పరిజ్ఞానాన్ని సూత్రీకరించాల్సిన ఆవశ్యకత ఉందని కూడా మంత్రి అన్నారు.
దేశంలో విద్యుత్ వాహనాల వినియోగాన్ని ప్రోత్సహించడానికి భారత ప్రభుత్వం ఎడతెగకుండా కృషి చేస్తోందని కూడా మంత్రి తెలిపారు.
దేశవ్యాప్తంగా 122 నగరాల్లో వాయు నాణ్యతను మెరుగుపరిచేందుకు వాయు శుద్ధత కోసం జాతీయ కార్యక్రమాన్ని రూపొందించినట్లు ఆయన వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
87.66 కోట్ల డోసులను దాటిన భారతదేశ కొవిడ్-19 టీకా కార్యక్రమం
గత 24 గంటల్లో 54.13 లక్షలకుపైగా డోసులు నిర్వహణ
97.83 శాతానికి చేరిన రికవరీ రేటు; 2020 మార్చి తర్వాత గరిష్ట స్థాయి
గత 24 గంటల్లో 18,870 కొత్త కేసులు; వరుసగా రెండోరోజూ 20,000 కంటే తక్కువ
మొత్తం కేసుల్లో క్రియాశీల కేసులు  0.84 శాతం
వారపు పాజిటివిటీ రేటు  గత 96 రోజులుగా 3 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో 87.66 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 54,13,332 డోసులతో కలిపి, మొత్తంగా 87.66 కోట్ల డోసులను  టీకా కార్యక్రమం అధిగమించింది. 85,33,076 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,72,249
|
|
రెండో డోసు
|
|
88,66,949
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,50,759
|
|
రెండో డోసు
|
|
1,49,20,275
|
|
18-44 ఏళ్ల వారు
|
|
మొదటి డోసు
|
|
35,52,19,972
|
|
రెండో డోసు
|
|
7,89,51,672
|
|
45-59 ఏళ్ల వారు
|
|
మొదటి డోసు
|
|
15,82,40,987
|
|
రెండో డోసు
|
|
7,55,11,327
|
|
60 ఏళ్లు పైబడినవారు
|
|
మొదటి డోసు
|
|
10,06,79,594
|
|
రెండో డోసు
|
|
5,55,49,706
|
|
మొత్తం
|
|
87,66,63,490
గత 24 గంటల్లో 28,178 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,29,86,180 కు పెరిగింది.
దేశవ్యాప్త రికవరీ రేటు 97.83 శాతానికి చేరింది. 2020 మార్చి తర్వాత ఇది గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 94వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
రోజువారీ కొత్త కేసులు వరుసగా రెండో రోజు కూడా 20,000 దిగువనే ఉన్నాయి. గత 24 గంటల్లో 18,870 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 2,82,520. ఇది 194 రోజుల కనిష్ట స్థాయి. దేశంలోని మొత్తం పాజిటివ్ కేసుల్లో 0.84 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 15,04,713 పరీక్షలు చేశారు. దేశవ్యాప్తంగా ఇప్పటివరకు 56.74 కోట్లకుపైగా  పరీక్షలు నిర్వహించారు
వారపు పాజిటివిటీ రేటు 1.82 శాతంగా ఉంది. గత 96 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.25 శాతంగా ఉంది. రోజువారీ పాజిటివిటీ రేటు గత 30 రోజులుగా 3 శాతం కంటే తక్కువగా, 113 రోజులుగా 5 శాతం కంటే తక్కువగా నమోదవుతోంది.
మానవ వనరుల అభివృద్ధి మంత్రిత్వ శాఖ
2021 -22 సంవత్సరంలో కేంద్ర విద్యాశాఖ విడుదల చేసే గ్రాంట్లపై చర్చకు కేంద్ర విద్యాశాఖ మంత్రి సమాధానం
విద్యాశాఖ 2021 -22 సంవత్సరంలో విడుదల చేసే గ్రాంట్లపై మార్చి 16న లోక్ సభలో జరిగిన చర్చకు కేంద్ర విద్యాశాఖ మంత్రి శ్రీ రమేష్ పోఖ్రియాల్ నిషాంక్ వివరంగా సమాధానమిచ్చారు. ఈ సందర్భంగా మాట్లాడిన కేంద్ర మంత్రి జాతీయ విద్యా విధానం 2020 విశిష్టత గురించి వివరించారు. నూతన జాతీయ విద్యావిధానం ద్వారా ఆత్మనిర్భర్ భారత్ సాధనకు అవసరమైన పునాదులు నిర్మించడం జరుగుతుందని ఆయన అన్నారు. తద్వారా విశ్వగురుగా భారతదేశం తిరిగి తన స్థానాన్ని దక్కించుకుంటుందని ఆయన స్పష్టం చేశారు. విద్యారంగంతో సంబంధమున్న పలువురితో ముఖ్యంగా ఉపాధ్యాయులు, విద్యార్థులు, విద్యావేత్తలు, తల్లిదండ్రులు తదితరలతో సమగ్రమైన చర్చలు చేసిన తర్వాతనే జాతీయ విద్యావిధానాన్ని  ప్రకటించడం జరిగిందని ఆయన అన్నారు.
ఎన్ ఇపి అనేది జాతీయంగా , అంతర్జాతీయంగా పనిచేసే విధానమని అన్నారు. సమానత్వం, నాణ్యత, అందరికీ అందుబాటు అనే బలమైన పునాదుల మీద దీన్ని తయారు చేశామని ఇది ప్రభావవంతమైనదని, వినూత్నమైనదని , అందరినీ కలుపుకొని పోతూ అన్ని వర్గాలకు మేలు చేస్తుందని ఆయన అన్నారు. ఎన్ ఇపికి సంబంధించిన పలు ముఖ్య అంశాల గురించి ఆయన మాట్లాడారు. ఆరవ తరగతి, ఆ తర్వాత విద్యార్థులకు వృత్తి విద్యలను అందించడం జరుగుతుందని, రిపోర్ట్ కార్డు స్థానంలో ప్రోగ్రెస్ కార్డ్ వుంటుందని, 5+3+3+4 పద్థతిలో విద్యావిధానం వుంటుందని ఆయన అన్నారు. బహుళ అంశాలకు సంబంధించిన విద్యను అందించడం జరుగుతుందని విద్యార్థులు ఆయా కోర్సులలో సులువుగా చేరడం, వద్దనుకుంటే సులువుగా వేరే తరగతులకు మారడం జరుగుతుందని అన్నారు. అంతే కాదు క్రెడిట్ పాయింట్లతో కూడిన బ్యాంకును నిర్వహిస్తామని అన్నారు. మన దేశంలో తీసుకొచ్చిన విద్యారంగ సంస్కరణ ఎన్ ఇపి అనేది ప్రపంచంలోనే అతి పెద్ద సంస్కరణగా గుర్తింపు పొందుతోందని ఆయన అన్నారు.
ఈ సందర్భంగా 2021-22 విద్యాసంవత్సరానికి బడ్జెట్ కేటాయింపుల గురించి ఆయన వివరంగా మాట్లాడారు. స్కూలు విద్య, అక్షరాస్యత సాధన కోసం 2021-22 సంవత్సరానికిగాను రూ. 54873.66 కోట్లు కేటాయించడం జరిగిందని ఆయన అన్నారు. గత ఏడాదితో పోలిస్తే రూ. 2, 684.59 కోట్లు అదనంగా నిధులను కేటాయించడం జరిగిందని అన్నారు.అలాగే ఉన్నత విద్యారంగంకోసం 2021-22 సంవత్సరంలో రూ. 38350.65 కోట్లు కేటాయించామని అన్నారు. గత ఏడాదితో పోలిస్తూ రూ. 5450.65 అధికమని స్పష్టం చేశారు. దేశంలో పరిశోధనలు, నూతన ఆవిష్కరణలకోసం జరుగుతున్న కృషిని వివరించారు. జాతీయ పరిశోధనా కేంద్రాన్ని ప్రారంభించామని చెప్పారు. ప్యాకేజీ కల్చర్ నుంచి పేటెంట్ కల్చర్ వైపు విద్యార్థులను మరలుస్తున్నామని ఆయన అన్నారు. కోవిడ్ మహమ్మారి కారణంగా విద్యారంగంలో చేసిన మార్పుల గురించి ఆయన వివరించారు. ఆన్ లైన్ ద్వారా విద్యార్థులకు బోధనా సేవలు అందించామని వివరించారు. 2019-20 సంవత్సరంలో ఇగ్నో ద్వారా 8.19 లక్షల మంది విద్యార్థులకు విద్యనందించామని 2013-14లో ఈ సంఖ్య 3.98 లక్షలేనని గణాంకాలను సభ ముందు వుంచారు. 2019-20లో ఉన్నత విద్యారంగంలోని పరిశోధక విద్యార్థులు 2.02 లక్షలని 2013-14లో ఈ సంఖ్య 1.07 లక్షలు మాత్రమే అని ఆయన వివరించారు.
ప్రధాన మంత్రి కార్యాలయం
మరాఠ్వాడా విమోచన దినం సందర్భం లో శుభాకాంక్షల ను తెలిపిన ప్రధాన మంత్రి
మరాఠ్ వాడా విమోచన దినం నాడు ప్రధాన మంత్రి తన శుభాకాంక్షల ను వ్యక్తం చేశారు.
స్వాతంత్ర్య పోరాటం లో ప్రాణాల ను ఆహుతి చేసినటువంటి వ్యక్తులందరి అజేయమైన భావోద్వేగాన్ని మరియు శౌర్యాన్ని కూడా ఆయన స్మరించుకొన్నారు.
ఎక్స్ లో ప్రధానమంత్రి ఒక పోస్ట్ ను పెడుతూ, ఈ క్రింది విధం గా పేర్కొన్నారు: -
"मराठवाडा मुक्तीसंग्राम दिनाच्या शुभेच्छा. मराठवाडा मुक्तिसंग्रामामध्ये आपल्या प्राणांची आहुती देणाऱ्या सर्वांच्या स्वातंत्र्यप्राप्तीच्या अदम्य ध्यासाचे आणि शौर्याचे स्मरण करतो. या भूमीसोबत आणि येथील जनतेसोबत असलेल्या त्यांच्या अविचल बांधिलकीने इतिहासाच्या वाटचालीला दिशा दिली. त्यांचे शौर्य आणि त्याग आपल्याला सातत्याने प्रेरणा देत आहे."
ప్రధాన మంత్రి కార్యాలయం
సావిత్రీబాయి ఫులే జయంతి నాడు ఆమె కు నివాళులు అర్పించిన ప్రధాన మంత్రి
సావిత్రీబాయి ఫులే జయంతి నాడు ప్రధాన మంత్రి శ్రీ నరేంద్ర మోదీ ఆమె కు నివాళులు అర్పించారు.
“सावित्रीबाई फुले की जन्म जयंती पर उन्हें सादर नमन। उन्होंने सामाजिक एकता, शिक्षा और महिला सशक्तिकरण के लिए अपना जीवन समर्पित कर दिया। सामाजिक चेतना के
लिए उनका संघर्ष देशवासियों को सदा प्रेरित करता रहेगा। “, అని ఒక సందేశం లో ప్రధాన మంత్రి పేర్కొన్నారు.
Narendra Modi
✔@narendramodi
सावित्रीबाई फुले की जन्म जयंती पर उन्हें सादर नमन। उन्होंने सामाजिक एकता, शिक्षा और महिला सशक्तिकरण के लिए अपना जीवन समर्पित कर दिया। सामाजिक चेतना के लिए उनका संघर्ष देशवासियों को सदा प्रेरित करता रहेगा।
19.6K
9:09 AM - Jan 3, 2020
Twitter Ads info and privacy
4,527 people are talking about this(Visitor Counter : 154
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
స్వర్ణ జయంతి ఫెలోషిప్కు పరిశోధకులను ఎంపిక చేసిన డీఎస్టీ
లైఫ్ సైన్సెస్, కెమికల్ సైన్సెస్, గణితం, భూమి మరియు వాతావరణం, భౌతిక శాస్త్రాలు, ఇంజినీరింగ్ రంగాలలో వినూత్న పరిశోధన ఆలోచనలతో సంబంధం ఉండి ఆర్అండ్డిపై ప్రభావం చూపే సామర్థ్యం కలిగి ఉన్న మొత్తం 21 మంది శాస్త్రవేత్తలను స్వర్ణ జయంతి ఫెలోషిప్ కోసం ఎంపిక చేశారు. ఈ అవార్డుకు ఎంపికైన శాస్త్రవేత్తలు పరిశోధన ప్రణాళికలో ఆమోదించినట్లుగా ఖర్చుల పరంగా స్వేచ్ఛ, వశ్యతతో అపరిచిత పరిశోధన చేసేందుకు గాను అనుమతించబడతారు. స్వర్ణజయంతి ఫెలోషిప్ పథకాన్ని భారత ప్రభుత్వం ఏర్పాటు చేసింది. యాభైవ స్వాతంత్ర సంవత్సరం పురస్కరించుకొని శాస్త్ర, సాంకేతిక సరిహద్దు విభాగాలలో ప్రాథమిక పరిశోధనలను కొనసాగించడానికి వీలుగా.. నిరూపితమైన ట్రాక్రికార్డ్తో ఎంపిక చేసిన యువశాస్త్రవేత్తలకు ప్రత్యేక సహాయాన్ని అందిస్తోంది. ఈ పథకం కింద అవార్డు గ్రహీతలకు.. భారత ప్రభుత్వపు సైన్స్ అండ్ టెక్నాలజీ విభాగం  మద్దతునిస్తుంది. పరిశోధనలు చేయడానికి గాను అవసరమైన అన్ని రకాలైన అవసరాలను తీర్చడంతో పాటుగా.. ఐదేండ్ల కాలానికి గాను నెలకు రూ.25000 ఫెలోషిప్ను అందిస్తుంది. దీనికి తోడు ఐదు సంవత్సరాల కాలానికి ఐదు లక్షల రూపాయల గ్రాంట్ను కూడా అందిస్తుంది. మాతృ సంస్థ నుండి వారు తీసుకునే జీతానికి అదనంగా పరిశోధకులకు ఫెలోషిఫ్ కూడా అందిస్తారు. ఫెలోషిప్తో పాటు పరికరాలు, గణన సౌకర్యాలు, వినియోగపు వస్తువులు, కంటిన్జెన్సీలు, జాతీయ మరియు అంతర్జాతీయ ప్రయాణం మరియు ఇతర ప్రత్యేక అవసరాలు ఏదైనా ఉంటే అవి కూడా ప్రతిభ ఆధారంగా అందిచబడుతాయి. ఫెలోషిప్లు శాస్త్రవేత్త ప్రత్యేకమైనవి మరియు సంస్థ-నిర్దిష్టమైనవి కావు. మేటిగా ఎంపిక చేసిన దగ్గరి విద్యా పర్యవేక్షణలను కలిగి ఉంటాయి. ఈ సందర్భంగా శాస్త్ర మరియు సాకేంతిక శాఖ కార్యదర్శి ప్రొఫెసర్ అశుతోశ్ శర్మ మాట్లాడుతూ "ఈ సంవత్సరం నుండి ప్రారంభమయ్యే కొత్త విధాన చర్యగా ఎస్జేఎఫ్ క్రింద చాలా ఎక్కువ మంది యువ శాస్త్రవేత్తలకు మద్దతు ఇవ్వడానికి నిర్ణయించడమైంది. వీరిని గుర్తించడానికి, ప్రేరేపించడానికి మరియు వారు అత్యున్నత సామర్థ్యంతో పని చేయడానికి వీలుగా శక్తివంతం చేసేలా ఈ విధానం ఉంటుంది." కఠినమైన మూడు అంచెల స్క్రీనింగ్ ప్రక్రియతో 2020 ఫెలోషిప్ కోసం ఎంపిక చేసిన 21 మంది శాస్త్రవేత్తల జాబితాను అనుబంధం-1 లో ఇవ్వబడింది.
(Visitor Counter : 104
ప్రధాన మంత్రి కార్యాలయం
భూకంపంకారణం గా తుర్కీ లో ప్రాణనష్టం వాటిల్లినందుకు సంతాపాన్ని వ్యక్తం చేసిన ప్రధానమంత్రి
భూకంపం కారణం గా తుర్కీ లో మనుషుల ప్రాణాలకు మరియు సంపత్తి కి నష్టం వాటిల్లినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
తుర్కీ అధ్యక్షుడు చేసిన ఒక ట్వీట్ కు ప్రధాన మంత్రి సమాధానమిస్తూ,
‘‘భూకంపం వల్ల తుర్కీ లో ప్రాణనష్టం మరియు సంపత్తి నష్టం జరిగిందని తెలిసి బాధ పడ్డాను. ప్రియతముల ను కోల్పోయిన కుటుంబాల కు ఇదే సంతాపం. ఈ ఘటన లో గాయపడ్డ వ్యక్తులు త్వరలో పునఃస్వస్థులు అవ్వాలని కోరుకొంటున్నాను. తుర్కీ ప్రజల వెన్నంటి భారతదేశం నిలబడుతున్నది అంతేకాక ఈ విషాదానికి ఎదురొడ్డడం కోసం సాధ్యమైనైన అన్ని విధాలు గాను సహాయాన్ని అందించడానికి సిద్ధం గా ఉంది.’’ అని ఒక ట్వీట్ లో పేర్కొన్నారు.
పౌర విమానయాన మంత్రిత్వ శాఖ
గ్వాలియర్ కోటలో అంతర్జాతీయ యోగా దినోత్సవం - 2022 ను నిర్వహించిన పౌర విమానయాన మంత్రిత్వ శాఖ
చారిత్రాత్మక ప్రదేశంలో జరిగిన యోగా దినోత్సవ వేడుక కు నాయకత్వం వహించిన పౌర విమానయాన శాఖ
మంత్రి శ్రీ జ్యోతిరాదిత్య ఎమ్. సింధియా
పౌర విమానయాన మంత్రిత్వ శాఖ 2022 జూన్ 21 న చారిత్రాత్మక గ్వాలియర్ కోటలో రెండు వేల మందికి పైగా ఔత్సాహికులతో భారీ యోగా ప్రదర్శనను నిర్వహించడం ద్వారా అంతర్జాతీయ యోగా దినోత్సవాన్ని జరుపుకుంది. కేంద్ర పౌర విమానయాన శాఖ మంత్రి శ్రీ జ్యోతిరాదిత్య ఎం. సింధియా నేతృత్వంలో ఈ కార్యక్రమం జరిగింది.
కేంద్ర పౌర విమానయాన శాఖ మంత్రి శ్రీ జ్యోతిరాదిత్య ఎం. సింధియా తో పాటు గ్వాలియర్ పార్లమెంటు సభ్యుడు శ్రీ వివేక్ నారాయణ్ షెజ్వాల్క ర్ , మధ్యప్రదేశ్
ప్రభుత్వ విద్యుత్ శాఖ మంత్రి శ్రీ ప్రధుమాన్ సింగ్ తోమర్, పౌర విమానయాన మంత్రిత్వ శాఖ  కార్యదర్శి శ్రీ రాజీవ్ బన్సాల్ , ఎంఒసిఎ సంయుక్త కార్యదర్శులు
శ్రీ ఉషా పాధి, శ్రీ రుబీనా అలీ, శ్రీ ఎస్ కె మిశ్రా, శ్రీ అంబర్ దూబే , ఇంకా ఎంఒసిఎ, రాష్ట్ర ప్రభుత్వ , స్థానిక పాలనా యంత్రాంగాల ప్రతినిధులు.ee కార్యక్రమంలో పాల్గొన్నారు.
పౌర విమానయాన శాఖ మంత్రి జ్యోతి వెలిగించి యోగా దినోత్సవాన్ని ప్రారంభించారు. మధ్యప్రదేశ్ ముఖ్యమంత్రి
శ్రీ శివరాజ్ సింగ్ చౌహాన్, గౌరవ ప్రధాన మంత్రి శ్రీ నరేంద్ర మోదీ చేసిన వర్చువల్ ప్ర ప్రసంగాలను వేదిక వద్ద ప్రసారం చేశారు.
శ్రీ జ్యోతిరాదిత్య ఎమ్. సింధియా మాట్లాడుతూ, యోగా ప్రాముఖ్యతను నొక్కి చెప్పారు. "జూన్ 21 భారతదేశానికి ఒక మైలురాయి రోజు, ఈ సంవత్సరం, యోగా పండుగను దేశవ్యాప్తంగా 75 చారిత్రాత్మక ప్రదేశాలలో జరుపుతున్నారు. భారతదేశం లేదా విదేశాలలో నివసిస్తున్న ప్రతి భారతీయుడికి ఇది ఒక ముఖ్యమైన రోజు. యోగా శరీరం , ఆత్మ రెండింటికీ పనిచేస్తుంది భగవంతుడికి , మానవుడికి మధ్య ఒక పరస్పర అనుసంధానంగా పనిచేస్తుంది.
మానవ శరీరం నుండి ఒత్తిడి, వ్యాధులను పూర్తిగా వదిలించుకోవడానికి యోగా సహాయపడుతుంది, ఇది సమాజంలో శాంతి పెంపొందడానికి సహాయపడుతుంది. ఈ రోజు, ప్రపంచం మొత్తం యోగా చేస్తోంది. ఇది భారతదేశ ఆధ్యాత్మిక శక్తి నీ చాటుతోంది‘‘ అని అన్నారు.
ప్రధానమంత్రి శ్రీ నరేంద్ర మోదీ చొరవతో ఐక్య రాజ్య సమితి జనరల్ అసెంబ్లీ 2014లో జూన్ 21వ తేదీని అంత ర్జాతీయ యోగా దినోత్స వం గా ప్రకటిస్తూ చారిత్రాత్మక
నిర్ణయం తీసుకుంది. భారత దేశ సాంస్కృతిక, ఆధ్యాత్మిక వారసత్వంలో అంతర్భాగం.ayina యోగాను ప్రపంచవ్యాప్తంగా ఆమోదించడం మన దేశానికి గర్వకారణం,
ఈ సంవత్సరం అంతర్జాతీయ యోగా దినోత్సవం "ఆజాదీ కా అమృత్ మహోత్సవ్" సంవత్సరంలో జరుగుతున్నందున ఇందుకు గుర్తుగా ఆయుష్ మంత్రిత్వ శాఖ భారతదేశం మొత్తం లోని 75 ఐకానిక్ ప్రదేశాలలో అంతర్జాతీయ యోగా దినోత్సవాన్ని నిర్వహిస్తోంది. ఇది భారతదేశాన్ని ప్రపంచ స్థాయిలో బ్రాండింగ్ చేయడానికి కూడా సహాయపడుతుంది.
ఈ సంవత్సరం ఐడివై ను "మానవత్వం కోసం యోగా" అనే ఇతివృత్తం తో నిర్వహిస్తున్నారు. ఇది కోవిడ్-19 మహమ్మారి ఉచ్ఛదశలో ఉన్నప్పుడు, మానవాళికి బాధలను తగ్గించడంలోనూ, కోవిడ్ అనంతర భౌగోళిక-రాజకీయ వాతావరణం లో కూడా ప్రజలలో కరుణ, దయ, ఐక్యతా భావాన్ని పెంపొందించడం లోనూ, ప్రపంచవ్యాప్తంగా ప్రజలలో ఐక్యతను పెంపొందించడం లోనూ యోగా ఎలా ఉపయోగపడిందో వివరిస్తుంది.
ఈ సందర్భంగా గ్వాలియర్ కోట లో కామన్ యోగా ప్రోటోకాల్, యోగాపై నిపుణుల ప్రసంగాలు, రాణి లక్ష్మీబాయి నేషనల్ ఇనిస్టిట్యూట్ ఆఫ్ ఫిజికల్ ఎడ్యుకేషన్ కు చెందిన యోగా నిపుణుల యోగాసనాలు మొదలైన వాటిని ప్రదర్శించారు.
ప్రధాన మంత్రి కార్యాలయం
జీ20 సదస్సులో ప్రధాన మంత్రి ప్రారంభోపన్యాసం
యువర్ హైనెస్ ,
శ్రేష్ఠులారా,
నమస్కారం!
లాంఛనప్రాయమైన కార్యక్రమాలను ప్రారంభించడానికి ముందు, కొద్దిసేపటి క్రితం మొరాకోలో సంభవించిన భూకంపం వల్ల ప్రభావితమైన ప్రజలకు మా అందరి తరఫున నా హృదయపూర్వక సంతాపాన్ని తెలియజేయాలనుకుంటున్నాను. క్షతగాత్రులంతా త్వరగా కోలుకోవాలని ప్రార్థిస్తున్నాం. ఈ క్లిష్ట సమయంలో ప్రపంచ సమాజం మొత్తం మొరాకోకు అండగా ఉంది. మేము వారికి సాధ్యమైన అన్ని సహాయాన్ని అందించడానికి సిద్ధంగా ఉన్నాము.
యువర్ హైనెస్ ,
శ్రేష్ఠులారా,
జీ-20 దేశాల అధ్యక్ష స్థానంలో భారత్ మీ అందరికీ సాదర స్వాగతం పలుకుతోంది.
ఈ రోజు మనం సమావేశమైన ప్రదేశంలో, ఇక్కడికి కొన్ని కిలోమీటర్ల దూరంలో, దాదాపు రెండున్నర వేల సంవత్సరాల పురాతనమైన ఒక స్తంభం ఉంది. ప్రాకృత భాషలో ఈ స్తంభంపై చెక్కిన పదాలు:
'हेवम लोकसा हितमुखे ति,
अथ इयम नातिसु हेवम'
అర్థం
మానవాళి సంక్షేమం, సంతోషం ఎల్లప్పుడూ ఉండేలా చూడాలన్నారు.
రెండున్నర వేల సంవత్సరాల క్రితం భారతదేశ భూమి యావత్ ప్రపంచానికి ఈ సందేశాన్ని ఇచ్చింది.
ఈ సందేశాన్ని స్మరించుకుంటూ ఈ జి-20 శిఖరాగ్ర సమావేశాన్ని ప్రారంభిద్దాం.
21వ శతాబ్దం యావత్ ప్రపంచానికి కొత్త దిశానిర్దేశం చేసే అవకాశం ఉన్న సమయం. ఏళ్ల తరబడి పాత సవాళ్లు మన నుంచి కొత్త పరిష్కారాలను కోరుతున్న సమయం ఇది. అందువల్ల, మానవ కేంద్రీకృత విధానంతో మన బాధ్యతలన్నింటినీ నెరవేర్చడం ద్వారా మనం ముందుకు సాగాలి.
మిత్రులారా,
కొవిడ్ -19 తర్వాత ప్రపంచంలో విశ్వాసం కొరవడిన పెద్ద సంక్షోభం వచ్చింది. సంఘర్షణ ఈ విశ్వాస లోటును మరింత పెంచింది.
కొవిడ్ను ఎలా జయించగలమో, పరస్పర విశ్వాసం అనే ఈ సంక్షోభాన్ని కూడా అధిగమించగలం.
ఈ రోజు, జి-20 అధ్యక్ష స్థానంలో , భారతదేశం యావత్ ప్రపంచాన్ని ఏకతాటిపైకి రావాలని ఆహ్వానిస్తోంది, అన్నింటికంటే ముఖ్యంగా, ఈ గ్లోబల్ ట్రస్ట్ లోటును గ్లోబల్ ట్రస్ట్ మరియు విశ్వాసంగా మార్చండి.
ఇది మనమందరం కలిసి నడవాల్సిన సమయం, 'సబ్ కా సాథ్, సబ్ కా వికాస్, సబ్ కా విశ్వాస్, సబ్ కా ప్రయాస్' అనే మంత్రం మనందరికీ మార్గదర్శకంగా మారుతుంది.
కల్లోలమైన ప్రపంచ ఆర్థిక వ్యవస్థ కావచ్చు, ఉత్తర-దక్షిణ విభజన కావచ్చు, లేదా తూర్పు మరియు పశ్చిమాల మధ్య దూరం, ఆహారం, ఇంధనం మరియు ఎరువుల నిర్వహణ, లేదా ఉగ్రవాదం మరియు సైబర్ భద్రతతో వ్యవహరించడం లేదా ఆరోగ్యం, శక్తి మరియు నీటి భద్రతను నిర్ధారించడం, ఈ సవాళ్లకు మనం వర్తమానం కోసం మాత్రమే కాకుండా భవిష్యత్తు తరాలకు కూడా ఖచ్చితమైన పరిష్కారాల వైపు అడుగులు వేయాలి.
మిత్రులారా,
'సబ్ కా సాథ్' స్ఫూర్తికి ప్రతీకగా భారత్ చేపట్టిన జీ-20 సదస్సు దేశంలోనూ, వెలుపలనూ చేరికకు చిహ్నంగా మారింది.
ఇది 'పీపుల్స్ జీ-20'గా మారింది. లక్షలాది మంది భారతీయులు ఇందులో నిమగ్నమయ్యారు.
దేశవ్యాప్తంగా 60కి పైగా నగరాల్లో 200కు పైగా సమావేశాలు జరిగాయి.
'సబ్ కా సాథ్' స్ఫూర్తితోనే జీ-20లో ఆఫ్రికా యూనియన్ కు శాశ్వత సభ్యత్వం కల్పించాలని భారత్ ప్రతిపాదించింది. మనమందరం ఈ ప్రతిపాదనతో ఏకీభవిస్తామని నేను నమ్ముతున్నాను.
మీ సమ్మతితో, మనం తదుపరి చర్యలతో ముందుకు సాగడానికి ముందు, ఆఫ్రికన్ యూనియన్ చైర్ పర్సన్ ను జి-20లో శాశ్వత సభ్యదేశంగా వారి స్థానాన్ని భర్తీ చేయమని నేను ఆహ్వానిస్తున్నాను.
విద్యుత్తు మంత్రిత్వ శాఖ
అంఫన్ తుపానును ఎదుర్కొనేందుకు సిద్ధమైన కేంద్ర విద్యుత్ మంత్రిత్వ శాఖ
ప్రధాన నియంత్రణ కేంద్రాలుగా ఎన్ఎల్డీసీ, ఈఆర్ఎల్డీసీ
కీలక ప్రదేశాల్లో అత్యవసర పునరుద్ధరణ వ్యవస్థలు, తగిన సిబ్బంది మోహరింపు
విద్యుత్ వ్యవస్థకు నష్టం వాటిల్లితే తక్షణం పునరుద్ధరించేలా ఏర్పాట్లు
అంఫన్ పెను తుపాను బుధవారం మధ్యాహ్నం తీరం దాటుతుందని; పశ్చిమ బెంగాల్, ఒడిశాపై తీవ్ర ప్రభావం చూపుతుందన్న అంచనాల నేపథ్యంలో... విపత్తును ఎదుర్కొనడానికి కేంద్ర విద్యుత్ మంత్రిత్వ శాఖ సిద్ధంగా ఉంది. విద్యుత్ సరఫరా పరిస్థితి సరిదిద్దడానికి తగిన ఏర్పాట్లు చేసినట్లు పేర్కొంది. పెను తుపాను పరిస్థితిని విద్యుత్ మంత్రిత్వ శాఖ ఎప్పటికప్పుడు పర్యవేక్షిస్తోంది. ఆయా రాష్ట్ర ప్రభుత్వాలు, విద్యుత్ సంస్థలు, జనరేటర్స్ &టాన్స్మిషన్ కంపెనీలు, గ్రిడ్ ఆపరేటర్లు, సామగ్రి సరఫరా కోసం తయారీసంస్థలు మొదలైన వారితో సమన్వయం చేసుకుంటోంది.
పవర్ సిస్టమ్ ఆపరేషన్ కార్పొరేషన్ లిమిటెడ్  కు చెందిన జాతీయ లోడ్ డిస్పాచ్ సెంటర్ , తూర్పు ప్రాంత లోడ్ డిస్పాడ్ సెంటర్  ప్రధాన నియంత్రణ కేంద్రాలుగా వ్యవహరిస్తాయి. ఒడిశా, పశ్చిమ బెంగాల్లోని విద్యుత్ విభాగాల నుంచి సీనియర్ స్థాయి అధికారులను నోడల్ అధికారులుగా నియమించారు. అత్యవసర పరిస్థితులకు తగ్గట్లుగా వీరు చర్యలు తీసుకుంటారు. ప్రభుత్వ రంగ సంస్థలైన ఎన్టీపీసీ, పీజీసీఐఎల్, పోసోకో సంస్థలు పరిస్థితిని ఎదుర్కోవటానికి అవసరమైన అన్ని సన్నాహాలు చేశాయి. పెను తుపాను కారణంగా ఏర్పడిన నష్టాలను సమర్థవంతంగా పునరుద్ధరించడంలో రాష్ట్ర విద్యుత్ సంస్థలకు సహాయపడతాయి. 24 గంటలు పనిచేసే కంట్రోల్ రూములను భువనేశ్వర్, కోల్కతాలో పీజీసీఐఎల్, ఎన్టీపీసీ ఏర్పాటు చేశాయి. మనేసర్లోని తన హెడ్క్వార్టర్స్లో 24 గంటలు పనిచేసే కంట్రోల్ రూమును పీజీసీఐఎల్ ఏర్పాటు చేసింది.
పెను తుపాను పరిస్థితిని, మార్గాన్ని జాతీయ పవర్ గ్రిడ్ ఆపరేటర్- పోసోకో నిశితంగా గమనిస్తోంది. అన్ని ఆర్ఎల్డీసీలకు ఎన్ఎల్డీసీ నుంచి 17.05.2020న ప్రాథమిక సూచనలు అందాయి. 18.05.2020న ఎన్ఎల్డీసీ నుంచి ఆర్ఎల్డీసీలు, సంబంధిత ట్రాన్స్మిషన్ లైసెన్స్దారులకు; పశ్చిమ బెంగాల్, ఒడిశాలోని స్టేట్ లోడ్ డిస్పాచ్ సెంటర్లకు  ఈఆర్ఎల్డీసీ ద్వారా సలహాలు జారీ చేశారు. అత్యవసర పునరుద్ధరణ వ్యవస్థలను  , తగిన సిబ్బందిని కీలక ప్రదేశాల్లో మోహరించారు. విద్యుత్ టవర్లు కూలిపోయినా, లైన్లు ధ్వంసమైనా వీరు తక్షణ సేవలు అందిస్తారు. ట్రాన్స్మిషన్ పరికరాలు, డీజీ సెట్లు, ట్రాన్స్ఫార్మర్ ఆయిల్, ఎమర్జెన్సీ లైట్లు, ఇతర అవసరమైన సామగ్రి విడిభాగాలను కూడా సిద్ధంగా ఉంచారు.
పునరుద్ధరణ కార్యకలాపాల కోసం సిబ్బందితోపాటు వాహనాలను సిద్ధంగా ఉంచారు. మరికొందరు నైపుణ్య కార్మికులతో బృందాలను సిద్ధం చేస్తున్నారు. స్తంభాలు, ట్రాన్స్ఫార్మర్ల కేబుళ్లు వంటి వివిధ వస్తువుల తయారీదారులను కూడా అవసరాన్ని బట్టి అత్యవసర ప్రాతిపదికన సామగ్రిని అందించాలని అప్రమత్తం చేశారు. రాష్ట్రాల్లోని విద్యుత్ లైన్లు, ఇతర విద్యుత్ మౌలిక సదుపాయాలు పెను తుపాను కారణంగా ధ్వంసమైతే, రాష్ట్ర విద్యుత్ సంస్థలకు అవసరమైన అన్ని రకాల సాయం అందేలా కేంద్రం ఏర్పాట్లు చేసింది.
(Visitor Counter : 164